पूर्ववर्ती छात्रों का 25 साल बाद होगा मिलन
एजुकेशन रिपोर्टर | जमशेदपुर
बिरलाइंस्टीट्यूट अॉफ टेक्नोलॉजी (बीआईटी), मेसरा के 1986-90 बैच के पूर्ववर्ती छात्रों का जुटान 25 वर्ष बाद 26 दिसंबर से होगा। इस एल्युमिनी मीट के लिए कुछ पूर्ववर्ती छात्र-छात्राएं शुक्रवार को ही अपने परिवार के साथ रांची पहुंच गए।
शुक्रवार को राजधानी के एक होटल में आयोजित संवाददाता सम्मेलन में पूर्ववर्ती छात्रों ने बताया कि इस बैच के 73 से ज्यादा स्टूडेंट्स रांची पहुंच रहे हैं। पूर्ववर्ती छात्र और ऑल इंडिया रेडियो कोलकाता में इंजीनियरिंग सेक्शन के डीजी अनुपम स्वरूप ने बताया कि 21 से ज्यादा पूर्ववर्ती छात्र विदेशों से रहे हैं। इनमें से अधिकांश अमेरिका, आस्ट्रेलिया, यूके, सिंगापुर और मिडिल ईस्ट से हैं। आयुष अग्रवाल ने बताया कि तीन दिनों तक उनका रांची में कार्यक्रम चलेगा। शनिवार को सभी पूर्ववर्ती छात्र पहले अपने संस्थान में जाएंगे। वहां कुलपति से मिलकर संस्थान के विकास पर चर्चा करेंगे। समाज के लिए जो स्टूडेंट्स कुछ चैरिटी करना चाहते हैं, इसपर भी विचार किया जाएगा।
म्यूजिकलप्रोग्राम 27 और 28 दिसंबर को
प्रेसवार्ता में बताया गया कि 27 और 28 दिसंबर को रांची के होटल बीएनआर में म्यूजिकल प्रोग्राम का आयोजन किया जाएगा। इसमें रांची के भी कलाकार अपनी प्रस्तुति देंगे। पूर्ववर्ती स्टूडेंट्स में काफी संख्या में छात्राएं भी अपने परिवार के साथ शामिल होंगी। प्रेसवार्ता के दौरान विद्या, आयुष अग्रवाल, सुजीत कुमार आदि शामिल थे।
hin_Deva bho_Deva hin_Deva hin_Deva hin_Deva hin_Deva